CELEX: 62018CN0649
Language: et
Date: 2018-10-15 00:00:00
Title: Kohtuasi C-649/18: Eelotsusetaotlus, mille on esitanud Cour d’appel de Paris (Prantsusmaa) 15. oktoobril 2018 – A versus Daniel B, UD, AFP, B, L

7.1.2019   
            
            
               ET
            
            
               Euroopa Liidu Teataja
            
            
               C 4/15
            
         
      Eelotsusetaotlus, mille on esitanud Cour d’appel de Paris (Prantsusmaa) 15. oktoobril 2018 – A versus Daniel B, UD, AFP, B, L
      (Kohtuasi C-649/18)
      (2019/C 4/20)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d’appel de Paris
      
         Põhikohtuasja pooled
      
      
         Kaebuse esitaja: A
      
         Vastustajad: Daniel B, UD, AFP, B, L
      
         Eelotsuse küsimus
      
      Euroopa Kohtult palutakse vastust küsimusele, kas Euroopa õigusnormid, sh eelkõige
      
                  —
               
               
                  ELTL artikkel 34,
               
            
                  —
               
               
                  Euroopa Parlamendi ja nõukogu 6. novembri 2001. aasta direktiivi (muudetud) 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (1) artikli 85c sätted,
               
            
                  —
               
               
                  Euroopa Parlamendi ja nõukogu 8. juuni 2000. aasta direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (2), artiklis 3 ette nähtud siseturu klausel,
               
            võimaldavad liidu liikmesriigil oma territooriumil kehtestada liidu teise liikmesriigi kodanikust proviisoritele erinormid, mis puudutavad:
      
                  —
               
               
                  keeldu meelitada kliente toimingute ja vahenditega, mida peetakse kokkusobimatuks ametiväärikusega Prantsuse rahvatervise seadustiku (code de la santé publique) praeguse artikli R4235-22 kohaselt[;]
               
            
                  —
               
               
                  keeldu ärgitada patsiente ravimite kuritarvitamisele Prantsuse rahvatervise seadustiku (code de la santé publique) praeguse artikli R4235-22 kohaselt[;]
               
            
                  —
               
               
                  kohustust järgida ravimimüügi head tava, mis liikmesriigi ametiasutused on kindlaks määranud, nõudes lisaks terviseküsimustiku lisamist ravimite veebist tellimise protsessi ning keelates tasulise viitamisteenuse kasutamise Prantsuse sotsiaal- ja tervishoiuministri 28. novembri 2016. aasta määruse kohaselt?
               
            
         (1)  EÜT L 311, lk 67; ELT eriväljaanne 13/27, lk 69.
      
         (2)  Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT L 178, lk 1; ELT eriväljaanne 13/25, lk 399).